آمریکا باشقانی دونالد ترامپ، آغ ائو میلی گوونلیک مشاوری ژنرال هربرت ریموند مک‌مسترین وظیفه‌سینه سون وئردی.
آغ ائودن وئریلن آچیقلامادا، ترامپ ایله آنلاشان مک‌مسترین وظیفه‌سین‌دن استعفا ائدجگی بیلدیریلدی.
ترامپین، راحت بیر کئچیش دؤورو اولماسی اوچون مک‌مستردن گلن آیین اورتاسینا قدر وظیفه‌سینه داوام ائتمه‌سینی ایستدیگی بیلدیریلن آچیقلامادا، مک‌مسترین ده بونو قبول ائتدیگی معلوماتینا یئر وئریلدی.
آچیقلامادا، مک‌مسترین یئرینه، آمریکانین اسکی بیرلشمیش میلتلر دائمی نماینده‌سی جان بولتونون گتیرله‌جگی ایفاده ائدیلدی.
اؤلکه‌سینه خیدمتلرینه گؤره مک‌مستره تشکر ائد‌ن ترامپ، اونون اوغورلاریندان دولایی آمریکانین اقتصادی و حربی اوستونلویونو قورویوب ساخلادیغینی قید ائتدی.
مک‌مستر ایسه، ۳۴ ایللیک خیدمتیندن سونرا بو یای آمریکا اوردوسوندان امکلی اولاجاغینی بیلدیردی.
ترامپین ایلک اولوسال گوونلیک مشاویری مایکل فلین، روسیا آراشدیرماسی ایله باغلی "یالان دانیشدیغی" سببیله ۱۳ فوریه ۲۰۱۷ده وظیفه‌سین‌دن استعفا ائتمیش، یئرینه مک‌مستر گتیریلمیشدی.
